**EXPUNERE DE MOTIVE**

|  |
| --- |
| **Secțiunea 1**  **Titlul proiectului de act normativ**  **Lege pentru modificarea și completarea Ordonanței Guvernului nr. 119/1999 privind controlul intern/managerial și controlul financiar preventiv** |
| **Secțiunea a 2-a**  **Motivul emiterii actului normativ** |
| 1. **Descrierea situației actuale**   Actul normativ în vigoare nu conține prevederi referitoare la regimul incompatibilităților specifice și al conflictelor de interese aplicabile persoanelor desemnate să exercite controlul financiar preventiv propriu, indiferent de regimul juridic aplicabil acestora, precum și cu privire la asigurarea independenței lor decizionale în exercitarea controlului. Aspectele menționate corespund unor măsuri specifice prevăzute în Hotărârea Guvernului nr. 901/2015 privind aprobarea Strategiei naționale în domeniul achizițiilor publice, care trebuie reglementate în vederea întăririi controlului financiar preventiv propriu în procesul de verificare a proiectelor de operațiuni, în general, și a celor privind achizițiile publice, în special, ca parte a condiționalității ex-ante privind achizițiile publice.  De asemenea, este necesară eliminarea instituției numirii, suspendării, schimbării și destituirii personalului care exercită activitatea de control financiar preventiv propriu pentru a se evita suprapunerea cu prevederile Legii nr.188/1999 privind Statutul funcționarilor publici cu modificările și completările ulterioare și ale Legii nr. 53/2003 privind Codul muncii, cu modificările și completările ulterioare. Totodată, este necesară responsabilizarea conducătorilor entităților publice cu privire la desemnarea unor persoane competente care să exercite această formă de control, astfel încât persoanele respective să contribuie la eliminarea neregulilor și disfuncționalităților în ceea ce privește angajarea și plata cheltuielilor publice, din care o parte semnificativă revine achizițiilor publice.  Art. 5 alin. (1) din Ordonanța Guvernului nr. 119/1999 reglementează numai obligația persoanelor care gestionează fonduri publice sau patrimoniul public, de a realiza o bună gestiune financiară prin asigurarea legalității, regularității, economicității, eficacității și eficienței în utilizarea fondurilor publice și în administrarea patrimoniului public, acesta neincluzând aceeași obligație conducătorilor entităților publice care gestionează fonduri publice sau patrimoniul public, respectiv de a asigura o bună gestiune financiară prin asigurarea legalității, regularității, economicității, eficacității și eficienței în desfășurarea activității.  Actele de control întocmite de inspecția economico – financiară a Ministerului Finanțelor Publice, potrivit art. 22 din Ordonanța Guvernului nr.119/1999, consemnează existența la nivelul instituțiilor publice a unor încălcări ale prevederilor legale, dintre care unele cu privire la achizițiile publice realizate din fonduri comunitare, care determină corecții financiare substanțiale. Unele dintre instituțiile publice controlate obstrucționează activitatea de inspecție economico – financiară, prin invocarea unor reglementări insuficiente și neunitare ale cadrului legal de efectuare a inspecțiilor. Această situație determină necesitatea armonizării prevederilor legale cu privire la inspecție și la soluționarea plângerilor prealabile și a contestațiilor, în raport cu cerințele actelor normative aplicabile.  Ordonanța Guvernului nr. 119/1999 prevede că, împotriva procesului-verbal de inspecție se poate formula contestație în termen de 15 zile lucrătoare. Modificarea tipului actului emis de persoanele desemnate să efectueze inspecția la instituțiile publice impune modificarea prevederilor referitoare la soluționarea plângerilor prealabile formulate împotriva acestora, în acord cu Legea contenciosului administrativ nr. 554/2004 care prevede că, împotriva actelor administrative se poate formula plângere în termen de 30 de zile de la data comunicării actului. |
| 1. **Schimbări preconizate**   Pentru îndeplinirea condiționalității ex-ante privind achizițiile publice, Ministerul Finanțelor Publice este responsabil de modificarea și completarea cadrului legal pentru consolidarea controlului financiar preventiv propriu prin implementarea unor măsuri specifice, care să reglementeze incompatibilitățile și conflictele de interese aplicabile persoanelor desemnate să exercite controlul financiar preventiv propriu. Soluția aleasă a fost extinderea regimului juridic al incompatibilităților și al conflictelor de interese prevăzute pentru funcționarii publici, astfel cum sunt reglementate acestea în Legea nr. 161/2003 privind unele măsuri pentru asigurarea transparenței în exercitarea demnităților publice și în mediul de afaceri, prevenirea și sancționarea corupției, cu modificările și completările ulterioare, asupra tuturor categoriilor de persoane desemnate să exercite controlul financiar preventiv propriu la entitățile publice.  Totodată, au fost eliminate din cuprinsul Ordonanței Guvernului nr. 119/1999 prevederile cu privire la numire, suspendare, destituire și schimbare a personalului care desfășoară activitatea de control financiar preventiv propriu, introducându-se prevederi cu privire la desemnarea persoanei care exercită controlul financiar preventiv propriu și încetarea calității de persoană desemnată. În acest fel a fost îndepărtată suprapunerea peste prevederile Legii nr. 188/1999 și ale Legii nr. 53/2003 având în vedere faptul că activitatea de control financiar preventiv propriu reprezintă o atribuție stabilită în sarcina unui salariat, prin fișa postului și nu o funcție publică distinctă.  La propunerea Ministerului Dezvoltării Regionale, Administrației Publice și Fondurilor Europene, în scopul clarificării răspunderii persoanelor care exercită controlul financiar preventiv, a fost eliminată din textul inițial sintagma "în raport de culpa lor", modificându-se în mod corespunzător art. 10 alin. (5) și art. 13 alin. (3) din Ordonanța Guvernului nr. 119/1999. Totodată, a fost introdus un articol nou cu privire la aprobarea de către ordonatorul de credite a proiectelor de operațiuni, pe baza certificărilor și/sau a avizelor conducătorilor compartimentelor de specialitate și a vizei de control financiar preventiv.  Menționăm faptul că s-au reconfigurat prevederile legale cu privire la activitatea de inspecție economico – financiară și la cea de soluționare a plângerilor prealabile, în raport cu evoluția cadrului legal de reglementare în scopul exercitării în mod unitar a competențelor de control stabilite în sarcina Ministerului Finanțelor Publice și efectuării de inspecții ori de câte ori există indicii ale unor abateri de la legalitate sau regularitate în efectuarea de operațiuni.  Având în vedere Regulamentul UE nr.1303/2013 de stabilire a unor dispoziții comune privind Fondurile Europene Structurale și de Investiții, conform căruia fiecare Stat Membru trebuie să garanteze existența condițiilor prealabile necesare pentru utilizarea eficace și eficientă a Fondurilor Europene Structurale și de Investiții, și ținând cont că, în conformitate cu planul de acțiune pentru îndeplinirea condiționalității ex-ante privind achizițiile publice din Acordul de parteneriat încheiat între Guvernul României și Comisia Europeană la 06.08.2014 și cu Strategia națională în domeniul achizițiilor publice aprobată prin H.G. nr. 901/2015, care prevăd unele măsuri specifice pentru întărirea controlului financiar preventiv la autoritățile contractante, se impune adoptarea acestui proiect de act normativ, corespunzător Capitolului Fonduri Europene din Programul de guvernare 2017-2020 aprobat prin Hotărârea Parlamentului României nr. 53/2017 pentru acordarea încrederii Guvernului. |
| 1. **Alte informații**   În cazul în care România nu îndeplinește condiționalitatea ex-ante privind achizițiile publice, în conformitate cu art. 19 din Regulamentul UE nr. 1303/2013, Comisia Europeană poate decide suspendarea plăților intermediare pentru toate programele operaționale, afectând implementarea Fondurilor Europene Structurale și de Investiții, în valoare de circa 31 miliarde euro, alocate pentru perioada de programare 2014-2023. |
| **Secțiunea a 3-a**  **Impactul socio economic al proiectului de act normativ** |
| 1. **Impactul macroeconomic**   Modificarea și completarea Ordonanței Guvernului nr. 119/1999 va conduce la îmbunătățirea controlului financiar preventiv în general, și al achizițiilor publice în special, prin angajarea și cheltuirea banilor publici cu asigurarea legalității, regularității și economicității, contribuind astfel la realizarea condiționalității ex-ante privind achizițiile publice. |
| **1^1. Impactul asupra mediului concurențial și domeniului ajutoarelor de stat**  Actul normativ nu se referă la acest subiect. |
| 1. **Impactul asupra mediului de afaceri**   Actul normativ nu se referă la acest subiect. |
| **2^1**. **Impactul asupra sarcinilor administrative**  Actul normativ nu se referă la acest subiect. |
| **2^2. Impactul asupra întreprinderilor mici și mijlocii**  Actul normativ nu se referă la acest subiect. |
| 1. **Impactul social**   Actul normativ nu se referă la acest subiect. |
| 1. **Impactul asupra mediului**   Actul normativ nu se referă la acest subiect. |
| **5. Alte informații**  Nu au fost identificate. |
| **Secțiunea a 4-a**  **Impactul financiar asupra bugetului general consolidat, atât pe termen scurt,**  **pentru anul curent, cât și pe termen lung (pe 5 ani)**  Nu este cazul. |
| **Secțiunea a 5-a**  **Efectele proiectului de act normativ asupra legislației în vigoare** |
| **1. Măsuri normative necesare pentru aplicarea prevederilor proiectului de act normativ:**   1. **Acte normative în vigoare ce vor fi modificate sau abrogate, ca urmare a intrării în vigoare a proiectului de act normativ:**   **-** Hotărârea Guvernului nr. 1257/2012 privind organizarea inspecțiilor și stabilirea atribuțiilor generale în efectuarea acestora în vederea aplicării Ordonanței Guvernului nr.119/1999 privind controlul intern/managerial și controlul financiar preventiv;  - Ordinul ministrului finanțelor publice nr. 923/2014 pentru aprobarea Normelor metodologice generale referitoare la exercitarea controlului financiar preventiv și a Codului specific de norme profesionale pentru persoanele care desfășoară activitatea de control financiar preventiv propriu, republicat.   1. **Acte normative ce urmează a fi elaborate în vederea implementării noilor dispoziții:**   Nu este cazul. |
| **1^1. Compatibilitatea proiectului de act normativ cu legislația în domeniul achizițiilor publice**  Proiectul de act normativ este compatibil cu legislația din domeniul achizițiilor publice. |
| **2. Conformitatea actului normativ cu legislația comunitară în cazul proiectelor ce transpun prevederi comunitare**  Actul normativ nu se referă la acest subiect. |
| **3. Măsuri normative necesare aplicării directe a actelor normative comunitare**  Actul normativnu se referă la acest subiect. |
| **4. 4. Hotărâri ale Curții de Justiție a Uniunii Europene**  Nu este cazul. |
| **5. 5. Alte acte normative și/sau documente internaționale din care decurg angajamente**  Nu este cazul. |
| **6. Alte informații** |
| **Secțiunea a 6-a**  **Consultările efectuate în vederea elaborării proiectului de act normativ** |
| **1. Informații privind procesul de consultare cu organizații neguvernamentale, institute de cercetare și alte organisme implicate**  Actul normativ nu se referă la acest subiect. |
| 1. **Fundamentarea alegerii organizațiilor cu care a avut loc consultarea, precum și a modului în care activitatea acestor organizații este legată de obiectul actului normativ**   Actul normativ nu se referă la acest subiect. |
| 1. **Consultările organizate cu autoritățile administrației publice locale, în situația în care proiectul de act normativ are ca obiect activități ale acestor autorități, în condițiile Hotărârii Guvernului nr. 521/2005 privind procedura de consultare a structurilor asociative ale autorităților administrației publice locale la elaborarea proiectelor de acte normative**   Actul normativ nu privește în mod direct autoritățile administrației publice locale. |
| 1. **Consultările desfășurate în cadrul consiliilor interministeriale, în conformitate cu prevederile Hotărârii Guvernului nr. 750/2005 privind constituirea consiliilor interministeriale permanente**   Actul normativ nu se referă la acest subiect. |
| **5. Informații privind avizarea de către:**  **a) Consiliul Legislativ -** este necesar obținerea avizului de la Consiliul Legislativ  **b) Consiliul Suprem de Apărare a Țării**  **c) Consiliul Economic și Social**  **d) Consiliul Concurenței**  **e) Curtea de Conturi** |
| **6. Alte informații:** |
| **Secțiunea a 7-a**  **Activități de informare publică privind elaborarea și implementarea actului normativ** |
| 1. **Informarea societății civile cu privire la necesitatea elaborării actului normativ**   Menționăm că au fost întreprinse demersurile legale prevăzute de art. 7 alin. (1) din Regulamentul privind procedurile, la nivelul Guvernului, pentru elaborarea, avizarea și prezentarea proiectelor de documente de politici publice, a proiectelor de acte normative, precum și a altor documente, în vederea adoptării/aprobării, aprobat prin Hotărârea Guvernului nr. 561/2009. Au fost respectate dispozițiile Legii nr. 52/2003 privind transparența decizională în administrația publică, republicată. |
| 1. **Informarea societății civile cu privire la eventualul impact asupra mediului în urma implementării actului normativ, precum și efectele asupra sănătății și securității cetățenilor sau diversității biologice**   Actul normativ nu se referă la acest subiect. |
| **3. Alte informații** |
| **Secțiunea a 8-a**  **Măsuri de implementare** |
| **1. Măsurile de punere în aplicare a proiectului de act normativ de către autoritățile administrației publice centrale și/sau locale-înființarea unor noi organisme sau extinderea competențelor instituțiilor existente**  Nu este cazul. |
| **2. Alte informații:** |
| |  | | --- | | Ca urmare a celor expuse mai sus, a fost elaborat proiectul de lege pentru modificarea și completarea Ordonanței Guvernului nr. 119/1999 privind controlul intern/managerial și controlul financiar preventiv, pe care îl supunem spre aprobare.  **Ministrul Finanțelor Publice,**  **Ionuț MIȘA** |   **Avizăm favorabil:** |

|  |  |
| --- | --- |
| **Viceprim-ministru, Ministrul Dezvoltării Regionale și Fondurilor Europene**    **Sevil SHHAIDEH** | **Ministrul delegat pentru**  **Administrației Publice și Fondurilor Europene**  **Rovana PLUMB** |
| **Președintele Agenției Naționale**  **a Funcționarilor Publici**  **Leonid-Augustin MOISIU** | **Președintele Agenției Naționale pentru Achiziții Publice**  **Bogdan PUȘCAȘ** |
| **Ministrul Muncii și Justiției Sociale**  **Lia-Olguța VASILESCU** | **Președintele Agenției Naționale de Integritate**  **Bogdan STAN** |
|  | **Ministrul Justiției**  **Tudorel TOADER** |

|  |  |
| --- | --- |
| |  | | --- | |  |   **Secretar general,**  **Direcţia generală juridică,**  **Ciprian Sebastian BADEA,**  **Director general**  **Direcţia generală de control financiar preventiv,**  **Constantin SAS,**  **Controlor financiar şef** |

**Direcția generală de inspecție economico-financiară,**

**Valerica SECOȘAN,**

**Director general**

**Serviciul de soluționare a plângerilor prealabile și a contestațiilor,**

**Valușca TEIȘAN,**

**Șef serviciu**